KOMISSION ASETUS (EY) N:o 2032/2004,
annettu 26 päivänä marraskuuta 2004,
tarjouskilpailun avaamisesta tiettyihin kolmansiin maihin vietävän kokonaan hiotun kiehautetun (parboiled) pitkäjyväisen B-riisin vientituen määrittämiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1785/2003 (1) ja erityisesti sen 14 artiklan 3 kohdan,
sekä katsoo seuraavaa:
(1)
Arvioidun hankintataseen tarkastelu paljastaa, että tuottajilla on hallussaan vientiin kelpaavaa riisiä. Tämä tilanne voi vaikeuttaa tuottajahintojen normaalia kehitystä markkinointivuonna 2004/2005.
(2)
Tilanteen korjaamiseksi olisi säädettävä vientituen myöntämisestä alueille, jotka todennäköisesti tekevät hankintoja yhteisöstä. Riisimarkkinoiden erityisen tilanteen perusteella on aiheellista rajoittaa tuen määrää, minkä vuoksi vientituen määrä voidaan vahvistaa tarjouskilpailulla.
(3)
On huomattava, että tähän tarjouskilpailuun on sovellettava vientituen tarjouskilpailuttamista koskevista yksityiskohtaisista säännöistä riisialalla 6 päivänä maaliskuuta 1975 annetun komission asetuksen (ETY) N:o 584/75 (2) säännöksiä.
(4)
Markkinoiden moitteettoman hallinnoinnin vuoksi on suotavaa rajoittaa tarjouskilpailu koskemaan vain tiettyjä komission asetuksen (ETY) N:o 2145/92 (3) liitteessä tarkoitettuja alueita.
(5)
Maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla 22 päivänä joulukuuta 1998 annetun komission asetuksen (EY) N:o 2808/98 (4) 14 artiklan mukaisesti yhteistä maatalouspolitiikkaa koskevan säädöksen nojalla järjestetyn tarjouskilpailun osana toteutettujen tarjouksien määrät ilmaistaan euroina. Saman asetuksen 5 artiklan 1 kohdassa säädetään, että tällaisessa tapauksessa valuuttakurssin määräytymisperuste on viimeinen tarjousten esittämispäivä. Mainitun artiklan 3 ja 4 kohdassa säädetään valuuttakurssien määräytymisperusteista ennakkojen ja vakuuksien osalta.
(6)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Avataan tarjouskilpailu asetuksen (EY) N:o 1785/2003 14 artiklassa tarkoitetun vientituen määrän vahvistamiseksi CN-koodiin 1006 30 67 kuuluvalle kokonaan hiotulle kiehautetulle (parboiled) pitkäjyväiselle B-riisille.
Tarjouskilpailu koskee ainoastaan seuraavia määräpaikkoja:
a)
asetuksen (ETY) N:o 2145/92 liitteessä luetellut vyöhykkeet I-VI, lukuun ottamatta Maltaa, Kyprosta, Puolaa, Tšekkiä, Slovakiaa, Unkaria, Viroa, Latviaa, Liettuaa, Sloveniaa, Romaniaa ja Turkkia;
b)
asetuksen (ETY) N:o 2145/92 liitteessä oleva vyöhyke VIII lukuun ottamatta Guyanaa, Madagaskaria, Surinamea, Alankomaiden Antilleja, Arubaa sekä Turks- ja Caicossaaria.
2. Edellä 1 kohdassa tarkoitettu tarjouskilpailu on avoinna 23 päivään kesäkuuta 2005 asti. Kyseisenä aikana järjestetään määräaikaisia tarjouskilpailuja, joihin liittyvien tarjousten viimeinen jättöpäivä vahvistetaan tarjouskilpailuilmoituksessa.
3. Tarjouskilpailu järjestetään asetuksen (ETY) N:o 584/75 säännösten ja tämän asetuksen säännösten mukaisesti.
2 artikla
Tarjoukset ovat hyväksyttäviä vain, jos ne koskevat vähintään 50 tonnin ja enintään 3 000 tonnin vientimäärää.
3 artikla
Asetuksen (ETY) N:o 584/75 3 artiklassa tarkoitettu vakuus on 30 euroa tonnilta.
4 artikla
1. Kun tässä tarjouskilpailussa annettujen vientitodistusten voimassaoloaikaa vahvistetaan, niitä pidetään tarjouksen jättöpäivänä annettuina, poiketen siitä, mitä komission asetuksen (EY) N:o 1291/2000 (5) 23 artiklan 1 kohdassa säädetään.
2. Todistukset ovat voimassa niiden 1 kohdan mukaisesta myöntämispäivästä seuraavan neljännen kuun loppuun asti.
5 artikla
Jätetyt tarjoukset on toimitettava komissiolle jäsenvaltioiden välityksellä viimeistään puolitoista tuntia tarjouskilpailuilmoituksessa määrätyn tarjousten jättämismääräajan päättymisestä. Ne on toimitettava liitteenä olevan mallin mukaisesti.
Jos tarjouksia ei ole jätetty, jäsenvaltioiden on ilmoitettava siitä komissiolle ensimmäisessä alakohdassa vahvistetussa määräajassa.
6 artikla
1. Jätettyjen tarjousten perusteella komissio päättää asetuksen (EY) N:o 1785/2003 26 artiklan 2 kohdassa tarkoitettua menettelyä noudattaen joko:
-
vahvistaa enimmäisvientituen ottaen huomioon erityisesti asetuksen (EY) N:o 1785/2003 14 artiklassa säädetyt perusteet, tai
-
olla ratkaisematta tarjouskilpailua.
2. Kun enimmäisvientituki on vahvistettu, tarjouskilpailu ratkaistaan sen tarjouksen tekijän tai niiden tarjouksen tekijöiden hyväksi, joiden tarjous on enimmäisvientituen suuruinen tai sitä pienempi.
7 artikla
Ensimmäisen määräaikaisen tarjouskilpailun tarjousten esittämisen määräaika päättyy 16 päivänä joulukuuta 2004 kello 10.00 (Brysselin aikaa).
Tarjousten viimeiseksi jättöpäiväksi vahvistetaan 23 päivä kesäkuuta 2005.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä marraskuuta 2004.